364 Terra

Quandoque terra dicitur beata Virgo, sicut in Psal. [84:2]: *Benedixisti, Domine, terram tuam*. Et Eccli. 38[:4]: *Creavit Altissimus* *de terra medicamenta, et vir prudens non abhorrebit* illam. Et hoc propter eius humilitatem, quia Prou. 25[:3]: *Cælum [sursum, et] terra deorsum* iacet.

Secundo, propter eius firmitatem quia capelis et ceteris titubantibus in fide tempore passionis, ipsa stetit in fide, Eccle. 1[:4]: *Generatio præterit*, ut apostoli, [et] *generatio advenit*, ut latro in cruce, *terra* vero *in æternum stat*, id est, beata Virgo.

Item, propter fecunditatem, Psal. [66:7]: *Terra dedit fructum suum*. Et Ysai. 45[:8]: *Aperiatur terra, et germinet Salvatorem*.

¶ Item, terra dicitur ecclesia presens eo quod sit frigida in castitate virginum, infima in humilitate confessorum, calcata in paciencia martirum, fructifera in doctrina apostolorum, stabilis in veritate prophetiarum, spherica in largitate patriarcharum.

Item, dicitur caro nostra, Gen. 3[:19]: Terra *es* *et* *in terram* ibis. Job 9[:24]: *Terra* data *est in manus impii.* Quando aliquis fit proditor domino suo terra eius datur in direpcionem, sic caro nostra quia consensit diabolo contra Christum exponitur miseriis in qua debemus tria considerare.

Primo, eius vilitatem ut humiliemur. Terra enim fex est omnium elementorum de qua factus est homo, Eccle. [3:20]: *Omnia de terra facta sunt*. Ideo Eccli. 10[:9]: *Quid superbit terra et cinis*?

Secundo, eius impugnationem ut eum solicitius custodiamus. Dicit enim diabolus illud Job 1[:7]: *Circuivi terram, et perambulavi eam*. Iccirco secundum illud, 1 Pet. 5[:8]: *Vigilate, sobrii estote, quia adversarius vester diabolus tamquam leo rugiens circuit, quærens quem devoret*, etc. /f. 113vb/ Quando enim terra non custoditur a predonibus deuastatur, Eccle. 10[:16]: *Væ, terra, cujus rex puer est*. Puer non curat de iusticia.

¶ Tercio, eius conditionem ut eam excolamus alioquin non fructificat. Sic nec caro nostra nisi operibus penitencie exerceatur, Prou. 28[:19]: *Qui operatur terram suam satiabitur panibus*. Caro est sicut malus justicus qui nichil boni vult facere nisi verberetur. Et iterum si nimis impugnetur malas herbas profert, Ysai. 7[:24]: *Vepres et spinæ erunt in universa terra*. Jos. 15[:19]: *Terram et australem* *dedisti mihi, junge et irriguam*. Cum in homine sit terra, corpus, anima, spiritus, secundum illud Apostoli ad [1] Thess. 5[:23]: *Deus pacis sanctificet vos per omnia: ut integer spiritus, anima, et corpus in adventu Domini servetur*. Illi habent terram arentem quorum corpus est per abstinenciam a voluptate desictatum, Gen. 1[:9]: C*ongregentur aquæ*, id est, voluptates, *in locum unum*, id est, in matrimonium, *et appareat arida*, id est, continencia in virginibus et castis. Illi quoque habent irriguum inferius, quorum anima sub tribulatione lacrimatur, Joan. 16[:20]: *Plorabitis, et flebitis vos*. Illi autem irriguum superius quorum spiritus pro desiderio patrie lacrimas fundiuit, Psal. [41:4]: *Fuerunt mihi lacrimæ meæ panes*. Talis terra sic arens et sic irrigua, apta est ad producendum flores. Nam in corpore sic mortificato per abstinenciam crescit filius castitatis quod preciosis est coniugali fecunditate, Ysai. 56[:4-5]: *Dabo* *eunuchis* meis *nomen sempiternum nomen melius a filiis et filiabus*. Et Sap. 4[:1]: *O quam pulchra est [casta] generatio*. In anima etiam irrigua per amaritudinem crescit rosa paciencie. Vnde Augustinus,[[1]](#endnote-1) omnis malus aut ideo viuit ut corrigatur, aut ut per ipsum bonus exerceatur. In spiritu etiam irrigue per deuocionem nascitur viola contemplationis superne, Ysai. 26[:9]: *Spiritu meo in præcordiis meis de mane vigilabo* de *te*.

Item, terra distinguitur quia quedam supprema et paradisus, quedam infima ut infernus, quedam media ut hic mundus. Prima terra est desiderabilis propter multa.

Primo, quia lata et spaciosa. Nam communicata patribus non minoratur, non sic terra presens. Immo ibi gaudium, viuus erit gaudium alterius, sicut calor et splendor ignis non minuitur per apposicionem combustibilium, Exod. 3[:8]: *Educam* eos *de terra* Egipti *in terram* beatam, *et spatiosam*.

Secundo, quia semper fertilis et copiosa quod non contingit in terra stabilis, Deut. 8[:7-9]: *Introducet te* Dominus *in terram bonam*, etc. vsque *panem tuum*. Psal. [26:13]: *Credo videre bona Domini in terra viventium*.

Tercio, quia labore fecunda, Psal. [84:13]: *Dominus dabit benignitatem, et terra nostra dabit fructum suum*, quasi dicens, absque labore nostro erit fecunda.

¶ Quarto, quia ibi societas grata, Ysai. 65[:9]: *Hæreditabunt* terram *electi*. Gen. 22[:3]: *Surge* <Jacob> *[Abraham]*, id est, de loco ad quem te inclinasti per dilectionem, etc.

Sicut habetur supra capitulo [350] Surgere.

Ista terra adquiritur variis modis. Primo, per legitimam empcionem quod fit per elemosinarum largicionum, Prou. vltimo [31:16]: *Consideravit agrum, et emit* illum. Psal. [36:26]: *Tota die miseretur et commodat*.

Secundo, propter voluntariam commutacionem, dando caduca pro eternis, Gen. 12[:1]: *Egredere de terra tua, et de cognatione tua*, etc.

Tercio, per bellicosam adquisicionem quod fit sustinendo aduersa propter Deum, Psal. [36:11]: *Mansueti autem hæreditabunt terram*.

¶ Quarto, per hereditariam successionem quod fit adinstar Christi innocenter viuendo, Matt. 5[:4]: *Beati mites: quoniam ipsi* <~~innocenter~~> *possidebunt terram.*

Item, terra dicitur nostra natura, Jer. 22[:29-30]: *Terra, terra, [terra] … scribe*. Hic dicitur terra ter, quia optata in munda ponderosa, sic nostra natura obscura, quidem per ignoranciam veritatis, Amos 8[:9]: *Et tenebrescere faciam terram in die luminis*.

Item, immunda propter concupiscenciam voluptatis, Gen. 2[:7]: *Formavit Deus hominem de limo terræ*.

Item, ponderosa propter difficultatem ad bonum, Eccle. 1[:4]: *Terra* vero *in æternum stat*.

¶ Item, terra est modica quantitate, Jer. 4[:23]: *Aspexi* /f.114ra/ *terram, et ecce vacua erat et nihili*.

Item, est arida qualitate, Gen. 1[:10]: *Vocavit Deus aridam Terram*. Est solida firmitate, Eccle. 1[:4]: *Terra autem in æternum stat*. Infirma in dignitate, Prou. 25[:3]: *Caelum sursum, et terra deorsum*.

In primo, designatur breuitas gaudii presentis respectu celestis, sicut oculus existens in celo non videret nisi quasi punctalem. Sic mens eleuata per contemplacionem reputat terrena modica, Act. 9[:8]: Surgens *Saulus de terra, apertisque oculis* *nihil videbat*.

Secundo, quod terra est arida intelligitur timoris pusillanimitas, quo mali constringuntur ne ad penitentiam moueantur, Matt. 24[:7] erit in terris pressura gentium arescentibus hominibus pre timore.

Tercio, quod terra fit solida firmitate intelligitur spes Deum videndi et solide per manendi cum ipso.

Quarto, quod sit infima dignitate nititur dolor moderatus surgens in nobis ratione exaltacionis aliene, Job 14[:19]: *Paulatim alluvione terra consumitur*.

¶ Item, nota quod aliqui sunt sub terra ut dampnati, de quibus Num. 16[:31-33]: *Confestim* rupta *est terra sub pedibus* *eorum et devoravit* eos *descenderuntque vivi in infernum.* Alqui sunt in terra ut cupidi qui faciunt lectum suum in terra.

Tercio, iacuerunt in terra foris, puer et senex, talis habitacio est maledicta, Apo. 8[:13]: *Væ, væ, væ habitantibus in terra*. Aliqui sunt super terra ut viri sancti qui non sub terra cum dampnatis, nec in terra cum auaris, sed super terram cum electis, Col. 3[:1-2]: *Si consurrexistis cum Christo: quæ sursum sunt*, *sapite non que super terram*. Nam quanto plus habet quid de terrectate tanto est amarior et minus sapit. Nauis que est prope terram, si agitetur ventis est in maiori periculo quam si esset longe in mari. Sic qui mundo nimis propinquat sepe periclitantur. Ideo dixit Christus, Luc. 5[:4]: *Duc in altum,* scilicet, nauem. Conturnices quia leuebantur a terra, id est, *duobus cubitis* facile capiebantur a filiis Israel in deserto, Num. 11[:31]. Sic dicit Ambrosius in suo *Hexameron*,[[2]](#endnote-2) dicit quod aues volantes a terra euadunt laqueos et retia, sed non sic que incident terre quia ibi semper trepidant, sic qui se eleuant a terrenis euadunt.

¶ Exemplum in poetria Hercules fortissimus non potuit superare Antheum quam diu terra tangere potuisset quia filius terre sugebatur, sicut tangit Augustinus, 18, *De civitate,* c. 13,[[3]](#endnote-3) sic qui pugnat cum carne, si permittat eam nimis inherere terrenis fortificabitur contra eum. Vultur non eleuat se a terra nisi prius fecerit tres saltus super terram quia puericiam, iuuentutem, senectutem. Volunt consumere in vanitatibus mundi antequam tendant sursum, sed interim capiuntur. Plinius secundus,[[4]](#endnote-4) scribit quod Herodius volans ad conturnicos capiendas prius volat ad illam que volat proprius terre. Sic diabolbus terrestres homines inuadit.

Item, Philosophus, 8 *De animalibus* c. 4,[[5]](#endnote-5) dicit quod aucipitres percuciunt columbas que sunt prope terram, sic diabolus terrestres homines inuadit. <Item Philosophus 8 *De animalibus*, c. 4 dicitur quod aucipitres percuciunt columbas que sunt prope terram sic diabolus terrestres homines.>

1. Augustine, *Enarratio in psalmos* 54.4 (PL 36:630): Omnis malus aut ideo vivit ut corrigatur, aut ideo vivit ut per illum bonus exerceatur. [↑](#endnote-ref-1)
2. Ambrose, *Hexameron* 6.8.48 (PL 14:261): Damula retia aspectus vivacitate declinat: avis devitat laqueos, si ad superiora se conferat, et terrena supervolet. In superioribus enim nemo tendit retia, laqueum nullus abscondit. [↑](#endnote-ref-2)
3. Augustine, *De civitate Dei* 18.13 (PL 41:571): de Antaeo, quem necavit Hercules, quod filius Terrae fuerit, propter quod cadens in terram fortior soleret assurgere: et si qua forte alia praetermisi. [↑](#endnote-ref-3)
4. Pliny, *Historia naturalis* 10.33.65-66 (LCL 353:332-335): coturnices ante etiam semper adveniunt quam grues, parva avis et cum ad nos venit terrestris potius quam sublimis; … primam earum terrae adpropinquantem accipiter rapit; semper hinc remeantes comitatum sollicitant,

   the quails always actually arrive before the cranes, though the quail is a small bird and when it has come to us remains on the ground more than it soars aloft; The first quail approaching land is seized by a hawk; from the place where this happens they always return and try to get an escort, [↑](#endnote-ref-4)
5. Aristotle, *History of Animals* 9.36 620a24-33 (Barnes 1:966): One hawk, they say, will strike and grab the pigeon as it rests on the ground, but never touch it while it is in flight; another hawk attacks the pigeon when it is perched upon a tree or any elevation, but never touches it when it is on the ground or on the wing; other hawks attack their prey only when it is on the wing. They say that pigeons can distinguish the various species: so that, when a hawk is an assailant, if it be one that attacks

   its prey when the prey is on the wing, the pigeon will sit still; if it be one that attacks sitting prey, the pigeon will rise up and fly away. [↑](#endnote-ref-5)